เรื่องร้องเรียน (ถนน,ความปลอดภัย,สะพาน,ร้องเรียน) วันที่ 2023-08-10 02:32:07 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031637
ขอความอนุเคราะห์ให้ซ่อมแซมสะพานไม้ชำรุด ผุพัง บริเวณ ชุมชนวัดลำพะอง ถนนทับยาว ซอยวัดลำพะอง แขวงลำผักชี เขตหนองจอก กรุงเทพมหานคร จุดสังเกต วัดลำพะองจะอยู่ปากซอยฯ เข้าซอยไประยะทางประมาณ 500-600 เมตร จะพบกับสะพานฯ ลักษณะเป็นสะพานไม้ เนื่องจากผู้ร้องแจ้งว่าจากเดิมเมื่อประมาณเกือบ 1 ปีที่ผ่านมา พบว่ามีหน่วยงาน (ไม่ทราบหน่วยงานที่แน่ชัด) เข้าไปทำการรื้อสะพาน เพื่อทำการก่อสร้างสะพานใหม่ แต่การก่อสร้างนั้น พบว่ามีการนำไม้ที่มีสภาพเก่าอายุการใช้งานประมาณ 20 ปีมาสร้าง จึงเป็นเหตุให้สะพานชำรุดหัก ผุพัง และมีรู ส่งผลให้ผู้ร้องและประชาชนที่สัญจรผ่านไม่สะดวกในการสัญจร อีกทั้งผู้ร้องเกรงว่าหากมีเด็กขับขี่รถจักรยาน และรถจักรยานยนต์ที่สัญจรผ่าน เกรงว่าจะเกิดอุบัติเหตุได้ ประสบปัญหามาเป็นระยะเวลาเกือบ 1 ปีแล้ว จึงประสงค์ให้หน่วยงานที่เกี่ยวข้องซ่อมแซมสะพานฯ เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องยินดีเปิดเผยชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata